Република Србија

Аутономна Покрајина Војводина

Општина Бечеј

Комисија за спровођење поступка расподеле средстава

из буџета општине Бечеј за невладине организације

Број: II 02-40/2019-3

Дана:04.04.2019.године

Б Е Ч Е Ј

У складу са чл. 38 Закона о удружењима („Службени гласник РС”, бр. 51/09 и 99/11, 44/2018), чл. 5 Уредбе о средствима за подстицање програма или недостајућег дела средстава за финансирање програма од јавног интереса које реализују удружења („Службени гласник РС”, бр. 16/2018), члана 5. Правилника о начину и поступку остваривања права на доделу средстава из буџета општине Бечеј за програме и пројекте удружења грађана односно невладиних организација („Службени лист општине Бечеј“, број 5/2019) и Одлуком о буџету општине Бечеј за 2019. годину („Службени лист општине Бечеј“, број 16/2018), Комисија за спровођење поступка расподеле средстава из буџета општине Бечеј за невладине организације, дана 04.04.2019.године р а с п и с у ј е

**ЈАВНИ КОНКУРС  
ЗА**

**ФИНАНСИРАЊЕ   
ПРОГРАМА / ПРОЈЕКАТА УДРУЖЕЊА ИЗ ОБЛАСТИ**

**ОСТАЛИХ КОРИСНИКА**

**ЗА 2019. ГОДИНУ**

**Средства по овом конкурсу додељују се удружењима из области – остали корисници и то за :**

Активности на јачању сарадње између владиног, невладиног и бизнис сектора, заштите и промовисања људских и мањинских права, програми и пројекти за младе, екологије, заштите животне средине и здравља грађана, подстицања и развоја привредних делатности (туризам, пољопривреда, занатство, стари и ретки занати, задругарство и др), активности пензионерских организација, афирмисања равноправности полова, програми за неформални образовање, других садржаја који доприносе убрзаном развоју Општине Бечеј и афирмацији грађанског активизма.

**КРИТЕРИЈУМИ КОЈЕ УДРУЖЕЊЕ - ПРЕДЛАГАЧ ПРОГРАМА ТРЕБА ДА ИСПУНИ**

На конкурсу може да учествује удружење:

* које је регистровано у складу са законом и има седиште или огранак на територији Општине Бечеј и делује на том подручју као општинска, међуопштинска или републичка организација не краће од шест месеци, с тим да све пројектне активности морају реализовати на територији општине Бечеј,
* које је поднело годишњи извештај за претходну буџетску годину у складу са уговором о реализовању програма/ пројекта, уколико је било носилац програма/пројекта
* које није у поступку ликвидације, стечајном поступку или под привременом забраном обављања делатности;
* **ИЗНОС СРЕДСТАВА ПЛАНИРАН ЗА ФИНАНСИРАЊЕ ПРОГРАМА/ПРОЈЕКАТА УДРУЖЕЊА**

Укупан износ средстава планиран за финансирање програма/пројеката удружења у области- остали корисници из буџета општине Бечеј у 2019. години је **2.200.000,00 динара** и опредељен је Одлуком о буџету општине Бечеј за 2019. годину на следећим позицијама: раздео 4, глава 1, Програм 13 Развој културе, програмска активност 1201-0002, функционална класификација 840, позиција 133, економска класификација 481- дотације невладиним организацијама по програмима.

Средства намењена удружењима не могу се користити за редовно финансирање рада већ искључиво за финансирање одређених програма/пројеката.

**РОК РЕАЛИЗАЦИЈЕ ПРОГРАМА / ПРОЈЕКАТА:**

Средства се додељују за програме/пројекте који ће се реализовати најкасније до 31.12.2019. године .

Удружење може учествовати са више програма /пројеката , а средства из буџета Општине могу се доделити за финансирање једног пројекта у току једне буџетске године.

**ОБАВЕЗНА КОНКУРСНА ДОКУМЕНТАЦИЈА КОЈУ ТРЕБА ДОСТАВИТИ:**

Предлагач програма/пројекта обавезан је да достави следећу документацију:

1.попуњен образац предлога програма/пројекта; прилог2

2.попуњен образац наративног буџета пројекта, прилог 3

3.попуњена изјава о прихватању обавеза подносиоца пријаве, прилог 4

4.попуњен образац буџета програма/пројекта; прилог 5

**НАЧИН ПРИЈАВЉИВАЊА НА КОНКУРС**

Пријаве на конкурс се подносе Комисији за спровођење поступка расподеле средстава из буџета општине Бечеј за невладине организације на посебним обрасцима ( прилог 2,3,4,5) који су саставни део конкурсне документације.

Неблаговремене, као и непотпуне пријаве се неће разматрати.

Пријаве се подносе у затвореној коверти са назнаком: „Јавни конкурс за финансирање програма или пројеката удружења –остали корисница “ Трг ослобођења број 2, 21220 Бечеј препорученом поштом или предајом на писарницу Општинске управе општине Бечеј ( канцеларија број 7).

Конкурсна документација може се преузети са интернет странице општине Бечеј [www.becej.rs](http://www.becej.rs/) и Портала е-Управа.

**РОКОВИ ЗА ПОДНОШЕЊЕ ПРИЈАВА НА ЈАВНИ КОНКУРС И ОДЛУЧИВАЊЕ О ДОДЕЛИ СРЕДСТАВА УДРУЖЕЊИМА**

1. Рок за подношење пријаве и предлога програма/пројекта је 15 дана од дана објављивања јавног конкурса..

2. Листа вредновања и рангирања пријављених програма/ пројеката, коју утврђује конкурсна комисија, биће објављена на званичној интернет страници општине Бечеј и на Порталу е-Управа, у року од 60 дана од дана истека рока за подношење пријава.

3. Одлука о избору програма/пројеката којима се из буџета општине Бечеј додељују средства биће донета у року од 30 дана од дана истека рока за подношење приговора.

Ближа мерила и критеријуми чијом применом се врши вредновање пријављених програма /пројеката регулисани су у Правилника о начину и поступку остваривања права на доделу средстава из буџета општине Бечеј за програме и пројекте удружења грађана односно невладиних организација.

Додатне информације се могу добити на телефон 064-89-59-083,председник комисије

ПРЕДСЕДНИК КОМИСИЈЕ

Чаба Штефанига